MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

							
Číslo materiálu: _____/2013

K bodu programu

Návrh podmienok na vypracovanie súťažných podkladov na dodávateľa PPP projektu pre správu a prevádzku parkovísk na sídlisku Solinky, vrátane  podmienok na výdaj rezidentských parkovacích kariet pri zavedení plateného parkovania na sídlisku Solinky.

Materiál obsahuje: 				      		Materiál prerokovaný:

1.	Návrh na uznesenie					Komisia dopravy a komunálnych
2.	Dôvodová správa						služieb 
3.	Materiál                                                                           Mestská rada v Žiline

Predkladá: 

Ing. Igor Choma
primátor mesta Žilina

Zodpovedný za vypracovanie:

Ing. Igor Liška
vedúci odboru dopravy

Žilina, jún 2013

NÁVRH NA UZNESENIE

Mestské zastupiteľstvo v Žiline

I.	schvaľuje

Návrh podmienok na vypracovanie súťažných podkladov na dodávateľa PPP projektu pre správu a prevádzku parkovísk na sídlisku Solinky, vrátane  podmienok na výdaj rezidentských parkovacích kariet pri zavedení plateného parkovania na sídlisku Solinky.

DÔVODOVÁ SPRÁVA

Na základe schválenia Koncepcie statickej dopravy na sídliskách v meste Žilina bol spracovaný návrh podmienok účasti pre vypracovanie súťažných podkladov na dodávateľa PPP projektu. Organizáciu parkovania zabezpečí spoločnosť, ktorá bude víťazom verejného obstarávania. Výsledkom súťaže bude uzatvorenie zmluvy na koncesiu s úspešným uchádzačom. Predpoklad je taký, že výstavba nových parkovacích miest sa bude realizovať na pozemkoch mesta Žilina, resp. na pozemkoch dlhodobo prenajatých Mestom Žilina. Sídlisko Solinky bude prvým sídliskom, kde sa bude  regulovať parkovanie podľa schválenej Koncepcie, a to formou zahustenia v zmysle štúdie z roku 2008, a tiež v súlade s územným plánom mesta Žilina. Prihliadať sa bude na podnety občanov daného sídliska. Spracovanie projektových dokumentácii súčasných parkovacích miest, nových parkovacích miest, vybavovanie územných rozhodnutí, stavebných povolení, vybudovanie nových parkovacích miest, realizáciu a obnovu dopravného značenia, zimnú a letnú údržbu parkovacích miest, spracovanie prevádzkového poriadku, výdaj parkovacích kariet, zabezpečenie technických prostriedkov pre MP Žilina a odvádzanie celého príjmu za parkovanie zabezpečí víťazný uchádzač.
Materiál obsahuje aj návrh podmienok na výdaj rezidentských parkovacích kariet pri zavedení plateného parkovania na sídlisku Solinky. Návrh bude súčasťou prevádzkového poriadku pre zónu plateného parkovania na sídlisku Solinky, ktorý spracuje dodávateľ projektu. Cenník parkovného tvorí samostatnú prílohu. 

Prerokovaný materiál má dopad na rozpočet Mesta Žilina. Výsledná ročná suma bude známa po ukončení verejnej súťaže.

MATERIÁL

Podmienky účasti na verejnom obstarávaní pre správu a prevádzku parkovísk na sídlisku Solinky:

-	skúsenosti zo správy, prevádzky a výstavby parkovacích miest
-	v správe minimálne 3 500 parkovacích miest
-	ISO 14001, 9001, 18001
-	minimálny obrat za roky 2010 – 2012 od 1 000 000€
-	dokladovanie referencií minimálne z 2 prevádzok
-	podmienky § 26,27,28 zákona č. 25/2006 v znení neskorších predpisov
-	personálne obsadenie pracovníkov, ktorí vedia službu zabezpečiť
-	skúsenosti s inteligentnými dopravnými systémami
-	termín vyhlásenia súťaže: júl 2013
Opis predmetu:

-	realizácia parkovacích miest na celom sídlisku Solinky
-	výstavba 490 parkovacích miest systémom PPP projektu,  z toho 30% ľahkých nosných konštrukcií (dvojpodlažných)
-	výstavba na mestských pozemkoch, resp. dlhodobo prenajatých pozemkoch
-	doba prevádzkovania 20 rokov
-	doba dodania: rok 2014
-	spracovanie projektovej dokumentácie parkovacích miest pre územné a stavebné povolenie, spracovanie realizačnej projektovej dokumentácie
-	odsúhlasenie projektových dokumentácii novo navrhnutých aj súčasných parkovacích miest ODI Žilina
-	archivácia certifikátov a povolení
-	zabezpečenie náhradnej výsadby
-	letná a zimná údržba parkovacích plôch, realizácia dopravného značenia – vodorovného a zvislého, obnova dopravného značenia
-	výdaj kariet na sídlisku, ONLINE  rezervačný systém, zriadenie a prevádzkovanie WEB stránky
-	bezpečnostné prvky kariet
-	kontrolné mechanizmy pre mestskú políciu, technické vybavenie pre mestskú políciu (1 vozidlo pick – up + TPZOV)
-	technické a materiálne zabezpečenie pracovníkov na výdaj kariet
-	financovanie zo zdrojov investora, výstavba + prevádzka + údržba + obnova značenia
-	systém ZŤP zachovaný v zmysle platného VZN o dani za užívanie verejného priestranstva
-	spravovanie cca 2 900 parkovacích miest na sídlisku Solinky
-	spracovanie prevádzkového poriadku plateného parkovania na sídlisku Solinky
-	celý príjem z parkovania bude dodávateľ odvádzať na Mesto Žilina na mesačnej báze

Návrh podmienok na výdaj rezidentských parkovacích kariet pri zavedení plateného parkovania na sídlisku Solinky

1.	Na základe písomnej žiadosti obyvateľa s trvalým pobytom, ktorý splní nasledujúce podmienky (ďalej len rezident), môže prevádzkovateľ vydať rezidentovi RPK. Na vydanie RPK nie je právny nárok. V prípade opakovaného porušovania prevádzkového poriadku (falšovanie kariet, pozmeňovanie údajov a pod.) nie je právny nárok na vydanie RPK.
2.	Rezident musí uzatvoriť s prevádzkovateľom zmluvu o podmienkach rezidentského parkovania. RPK je dohodnutým potvrdením o uzatvorení zmluvy. 
3.	Pre výdaj RPK je rezident povinný  predložiť nasledujúce doklady:
a)	Občiansky preukaz (ďalej len OP) obyvateľa s trvalým pobytom  alebo  vlastníka bytu v pásme plateného parkovania na sídlisku Solinky uvedenom v bode b)
b)	List vlastníctva bytu v pásme plateného parkovania na sídlisku Solinky (postačuje aj výpis LV z internetu), alebo potvrdenie o podielnictve v bytovom družstve v pásme uvedenom v žiadosti, alebo výmer o pridelení bytu v pásme uvedenom v žiadosti alebo platnú nájomnú zmluvu. Tieto doklady je nutné doniesť pri prvej registrácii vozidla do systému plateného parkovania.
c)	Technický preukaz vozidla (vydávaný do r. 2003) alebo osvedčenie o evidencii vozidla časť II. vydávané od 1.6.2010, ktorého EČV bude vyznačené na RPK.
d)	Pri používaní vozidla na služobné i súkromné účely „Dohodu o poskytnutí služobného motorového vozidla na používanie na služobné i súkromné účely“ (platba 1 % z obstarávacej ceny vozidla zamestnávateľovi).
e)	Čestné prehlásenie k nájomnej zmluve alebo k dohode o poskytnutí služobného motorového vozidla na používanie na služobné i súkromné účely.
f)	List vlastníctva, resp. nájomná zmluva k prevádzkarni pre vydanie rezidentskej parkovacej karty pre  právnické osoby – prevádzkarne.
4.	RPK musí obsahovať nasledujúce údaje, ktoré sú zhodné s údajmi v zmluve (v opačnom prípade je neplatná):
a)	číslo karty,
b)	údaj o dobe platnosti,
c)	EČV vozidla, pre ktoré bola RPK vydaná 
5.	Uzatvorením zmluvy a vydaním RPK vzniká žiadateľovi právo parkovať v pásme plateného parkovania na sídlisku Solinky, na miestach označených dopravnou  značkou IP 16 -  Parkovisko – parkovacie miesta s vyhradeným státím. Právo držiteľa RPK je obmedzené na  dobu platnosti karty a po uplynutí tejto doby nie je držiteľ naďalej oprávnený kartu používať. Držiteľ RPK je povinný kartu po uplynutí doby jej platnosti vrátiť prevádzkovateľovi. Pri nevrátení RPK prevádzkovateľ nevydá novú kartu.
6.	Obyvatelia s trvalým pobytom alebo vlastníci bytov pre svoju potrebu v pásme plateného parkovania na sídlisku Solinky majú  nárok si zakúpiť na jednu bytovú jednotku rezidentské parkovacie karty za týchto podmienok:
a/ Rezidentská parkovacia karta neprenosná s označením 1. RPK za cenu uvedenú pod kolónkou dátumu narodenia:
     1.  Vozidlo musí byť prihlásené na obyvateľa s trvalým pobytom, t.j. v osvedčení o evidencii vozidla časť II.  alebo v technickom preukaze vozidla sú uvedené osobné údaje držiteľa (dátum narodenia), nie IČO. Pre tento účel je povinný každý žiadateľ    predložiť – osvedčenie o evidencii vozidla časť II.,  alebo technický preukaz, nie osvedčenie o evidencii časť I. (malé osvedčenie papierové alebo plastové s čipom).
     2.  Možnosť zakúpiť si má obyvateľ s trvalým pobytom iba jednu takúto kartu na jednu bytovú jednotku.
     3.  Ďalšiu RPK s označením 2. RPK si má možnosť kúpiť na jednu bytovú jednotku v poradí ako druhú za cenu uvedenú v cenníku. Pri tejto, i každej ďalšej RPK musia byť vozidlá prihlásené na obyvateľa s trvalým pobytom, t.j. v osvedčení o evidencii vozidla časť II., alebo v technickom preukaze sú uvedené osobné údaje držiteľa (dátum narodenia), nie IČO.
b/ RPK neprenosná s označením 1. RPK za cenu uvedenú pod kolónkou IČO musí spĺňať podmienky:
     1.  Možnosť zakúpiť si ju má:
     1.1. obyvateľ s trvalým pobytom, t.j. fyzická osoba v podnikaní, ktorá má totožné sídlo živnosti s trvalým pobytom a vozidlo prihlásené na IČO totožné s IČO-m fyzickej osoby v podnikaní a na adresu totožnú s trvalým pobytom obyvateľa. Pre tento účel je povinný žiadateľ predložiť živnostenský list a osvedčenie o evidencii vozidla časť II., nie  osvedčenie o evidencii časť 1 (malé osvedčenie papierové alebo plastové s čipom).
     1.2.  Obyvateľ s trvalým pobytom v rámci zóny parkovania na firemné – služobné vozidlo, ktoré využíva i na súkromné účely. K vydaniu RPK musí žiadateľ predložiť písomnú „dohodu – zmluvu o využívaní služobného vozidla na používanie na služobné i súkromné účely“ v zmysle zákona č. 595/2003 Z. z. o dani z príjmu uzatvorenú medzi žiadateľom a firmou uvedenou v technickom preukaze alebo v osvedčení o evidencii vozidla časť II. Pred vydaním RPK vypíše a podpíše čestné prehlásenie o pravdivosti uvedených údajov (tlačivo je k dispozícii v mieste výdaja RPK).
     2.  Možnosť zakúpiť si má užívateľ parkovacieho miesta 1. RPK  iba jednu takúto kartu na jednu bytovú jednotku.
     3. Ďalšiu RPK s označením 2. RPK si má možnosť zakúpiť na jednu bytovú jednotku, v poradí ako druhú za cenu uvedenú v cenníku. Pri tejto i každej ďalšej RPK musia vozidlá spĺňať kritériá uvedené v bodoch 1.1. až 1.2. 
c/ RPK neprenosná s označením 1. RPK v riadku 3 pre PO – prevádzkarne za cenu uvedenú v tomto riadku musí spĺňať podmienky:
     1.  Možnosť zakúpiť si ju má:
     1.1. Právnická osoba so sídlom resp. prevádzkou v príslušnej lokalite, po preukázaní vzťahu k vozidlám, má nárok na vydanie rezidentských parkovacích kariet na EČV týchto vozidiel v počte maximálne tri RPK na jednu právnickú osobu. 
d) RPK neprenosná s označením RPK v riadku 4 pre nájomníkov – žiada vlastník bytu  za cenu uvedenú v tomto riadku a musí spĺňať podmienky:
     1.  Možnosť zakúpiť si ju má:
     1.1. Vlastník bytu, ktorý byt prenajíma v pásme plateného parkovania na sídlisku Solinky na vozidlo nájomníka – užívateľa parkovacieho miesta, s ktorým má platnú nájomnú zmluvu a vypíše a podpíše čestné prehlásenie o pravdivosti nájomnej zmluvy (vypíše pred vydaním RPK na pripravené tlačivo). Nájomník musí byť vlastníkom alebo držiteľom vozidla. Pri zmene nájomníka je možné vždy vymeniť RPK pôvodného nájomníka za RPK nového nájomníka. Jednému nájomníkovi bude vydaná maximálne jedna RPK.
e/  V prípade, že obyvateľ s trvalým pobytom, má jedno vozidlo prihlásené na osobné údaje obyvateľa (dátum narodenia), má možnosť na zakúpenie 1. RPK za cenu uvedenú v kolónke „dátum narodenia“ a ďalšie vozidlo je prihlásené na IČO, totožné s IČO-m fyzickej osoby v podnikaní a na adresu totožnú s trvalým pobytom  alebo na IČO spoločnosti, s ktorou má zmluvu o využívaní služobného vozidla na služobné i súkromné účely alebo vozidlo nájomníka, má možnosť si zakúpiť v poradí druhú RPK za cenu uvedenú v cenníku v riadku 2. RPK a v kolónke IČO.
f/  Rovnaká kombinácia platí i opačne. Ak obyvateľ s trvalým pobytom  alebo vlastník nájomného bytu má zakúpenú 1.  RPK za cenu uvedenú v kolónke IČO, a ďalšie vozidlo je prihlásené na osobné údaje obyvateľa s trvalým pobytom, má možnosť na zakúpenie v poradí druhej RPK za cenu uvedenú v cenníku v riadku 2. RPK a v kolónke „dátum narodenia“.
g/  Obyvateľ s trvalým pobytom v pásme, vlastniaci medzinárodný parkovací preukaz pre  
     fyzickú   osobu so zdravotným postihnutím (model európskej únie),  má právo na 
     vydanie jednej  rezidentskej parkovacej karty za 5 € na konkrétne EČV. Ako ďalšiu RPK 
      má možnosť si zakúpiť 2. RPK v zmysle cenníka.

Prevádzkový poriadok musí v zmysle podmienok pre spracovanie súťažných podkladov pripraviť dodávateľ systému. Musí však rešpektovať tento systém vydávania rezidentských parkovacích kariet. Konečná podoba prevádzkového poriadku plateného parkovania na sídlisku Solinky musí byť schválená MZ v Žiline.

Tabuľka č. 1	
Riadok	Karta	Poradie  karty	parkovné vrátane 20 % DPH 	Potrebné doklady	Zvislé dopravné značenie	
			1 rok			
			dátum narodenia	IČO			
1	REZIDENTSKÁ PK NEPRENOSNÁ (pre obyvateľov s TP)	1. RPK	12 €	30 €	
-  občiansky preukaz 
- doklad preukazujúci právny  vzťah k bytu (list vlastníctva)
-  technický preukaz vozidla
- čestné prehlásenie o pravdivosti uvedených údajov	IP 16 + E 13	
		2. RPK	60 €	150 €			
		3. RPK	120 €	300 €			
		každá ďalšia	180 €	450 €			
2	REZIDENTSKÁ PK pre osoby ŤZP	 	5,00 €	-  doloží všetky doklady ako pri vydávaní RPK 
- parkovací preukaz pre fyzickú osobu so zdravotným postihnutím - model EU		
3	REZIDENTSKÁ PK NEPRENOSNÁ (pre PO - prevádzkarne)	1. RPK	120 €	
–  list vlastníctva resp. nájomná zmluva k prevádzkarni
–  technický preukaz vozidla		
		2. RPK	120 €			
		3. RPK	120 €			
4	REZIDENTSKÁ PK NEPRENOSNÁ (pre nájomníkov - žiada vlastník bytu)	RPK	120 €	
–  list vlastníctva k bytu
–  nájomná zmluva vlastníka bytu s nájomníkom
–  technický preukaz vozidla